தியுயாமுனைட்டு

தியுயாமுனைட்டு (Tyuyamunite) என்பது Ca(UO2)2V2O8•(5-8)H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கார்னோடைட்டு குழுவைச் சேர்ந்த இக்கனிமம் மிகவும் அரியவகை யுரேனியக் கனிமம் ஆகும்.  யுரேனியத்தின் செறிவு அதிகமாகக் காணப்படுவதால் கனிமம் பிரகாசமான மஞ்சள் நிறத்திலும் கதிரியக்கப் பண்பு கொண்டதாகவும் உள்ளது . கிர்கிசுத்தான் நாட்டில் பெர்கானா பள்ளத்தாக்கின்  தியுயா-முயூன் சுரங்கத்தில் 1912 ஆம் ஆண்டு தியுயாமுனைட்டு கனிமம் கண்டறியப்பட்டது. கோன்சுடாண்டின் அவ்டோனோமோவிச்சு நெனாத்கெவிச் என்பவர் இக்கனிமத்திற்கு தியுயாமுனைட்டு என்று பெயரிட்டார் .

தோற்றம் மற்றும் மாற்றம் 

யுரேனியத் தாதுவான யுரேனினைட்டு கனிமம் கால்நிலையாக்கத்தால் தியுயாமுனைட்டு கனிமமாக மாறுகிறது. ஒரு நீரேறிய கனிமவகையாக இருந்தாலும் தியுயாமுனைட்டு சுற்றுச்சூழலில் வெளிப்படும்போது நீர் மூலக்கூறை இழந்து மெட்டாதியுயாமுனைட்டு  Ca(UO2)2(VO4)2•3-5H2O என்ற ஒரு புதிய கனிமமாக மாறுகிறது.

மேற்கோள்கள்

புற இணைப்புகள் 

Tyuyamunite at Mindat

யுரேனியம்(VI) கனிமங்கள்
வனேடேட்டு கனிமங்கள்
நேர்ச்சாய்சதுரக் கனிமங்கள்
ஒளிரும் கனிமங்கள்